****

**Указания към обучителния пакет**

**„По-добро прилагане на   
европейското наказателно право:**

**Национален семинар за представители на съдебната система“**

Обучителният пакет

е изготвен от:

**Даниел Константин Мотой**

*Съдия, Първоинстанционен съд, Четвърти район, Букурещки съд, Букурещ*

**Андре Клип**

*Професор в Маастрихтския университет, Почетен съдия, Апелативен съд – Хертогенбош*

Събрано и редактирано от:

**Академия по европейско право**

Metzer Allee 4A képen szöveg látható

Automatikusan generált leírás, D-54295 Trier

1. **Как да използвате обучителния пакет?**

Указанията имат за цел да дадат насоки на партньорски институции относно използването на обучителния пакет и как да организират национални семинари със съответни промени според потребностите си.

Обучителният пакет се състои от 7 модула:

1. Правна взаимопомощ
2. Европейска заповед за арест (ЕРА)
3. Европейска заповед за разследване (ЕЗР)
4. Взаимно признаване I (РРС 2008/909/ПВР)
5. Взаимно признаване II (РРС 2009/829/ПВР)
6. Взаимно признаване III (РРС 2008/947/ПВР)
7. Обезпечаване и конфискация

Обучителите могат да променят последователността на националните семинари, както и да изберат върху какво да акцентират в отделните модули в зависимост от потребностите на аудиторията и цялостното организиране на модулите. Всички материали са оформени по един и същи начин и се състоят от следните части:

* Заглавна страница
* Работен лист (**Част A**)
* Бележки към работния лист (**Част B**)
* Методология на обучението (**Част C**)
* Решения на казусите и упражненията (**Част D**)
* Подробни решения стъпка по стъпка (**Приложение**) – за 3 от материалите

**Част A:** Само казуси и упражнения, лесно може да се раздаде преди/в началото на семинара

**Част B:** Информация за казусите и упражненията в Част A, най-вече как да се пригодят към правната система на държавата домакин

**Част C:** Подробна методология на дадения модул; основни цели и подробен обучителен график (събрани по-долу за по-лесно използване)

**Част D** съдържа подробните решения на казусите и упражненията от Част A

**Важно!** Промените в казусите се отразяват на решенията; методологията се запазва.

В допълнение за три от материалите има **Приложение**, което съдържа подробни решения стъпка по стъпка на казусите със скрийншотове, които може да се покажат на участниците, ако е необходимо.

1. **Как да използвате слайдовете?**

Слайдовете са подготвени от двамата експерти и може да се използват при представяне на дадена тема. Те са оформени по стандартен начин и обучителите могат да ги редактират. В пакета има и фонови изображения. Препоръчваме да направите копие на настоящите слайдове и да правите промени в копието, за да запазите позиционирането на текста.

1. **Как да създадете програма на национален семинар?**

Семинарът е с продължителност 1,5 дена. Всеки модул е с продължителност около половин ден (приблизително 3,5 – 4 часа).

В пакета има образец на програма с включено фоново изображение и съответните текстови полета. В образеца има и примерна програма на обучението.

**ВАЖНО:**

**Попълнената програма е само примерна! Действителната програма се определя от обучителя от гледна точка на избора или подредбата на модулите, продължителността на почивките или подредбата на елементите в рамките на даден модул.**

Подредбата на модулите по-долу следва подредбата, в която обучителният пакет е представен на националните експерти от г-н Мотой и г-н Клип.

**Модули**

По-долу са посочени всички модули със съответните им части и препоръчано време.

**Модул I: Правна взаимопомощ**

1. Презентация от лектора (**приблизително 15-20 минути**)
   * Презентацията е част от обучителния пакет, но може да бъде променена съответно
2. Решаване на въвеждащи казуси (**приблизително 30 минути**):

* **Основна цел:** Обучителят трябва да насочи участниците да видят връзката между следните правни инструменти:
  + Директива 2014/41/ЕС (европейска заповед за разследване); Конвенция от 29 май 2000 г. за взаимопомощ по наказателноправни въпроси между държавите членки на Европейския съюз; Конвенция от 1959 г. за взаимопомощ по наказателноправни въпроси плюс нейните протоколи
* Участниците трябва да бъдат разделени на 4-6 групи от по 5-8 души; всяка група трябва да има поне един компютър/лаптоп с достъп до интернет.

1. Решаване на казус (**приблизително 2 часа и 20 минути**)
   * **Основна цел:** Осигуряване на по-задълбочен анализ на правната взаимопомощ и Конвенцията от 1959 г. и упражняване за попълване на молби
2. Обсъждане, отговаряне на въпросите на участниците (**приблизително 5-20 минути**)

**Модул II: Европейска заповед за арест (ЕЗА)**

1. Презентация на лектора (**около 15-20 минути**)
   * Презентацията е приложена в пакета документи – препоръчва се преди обучението на участниците да бъде изпратен въпросник, за да се установи доколко познават Рамково решение на Съвета 2002/584/ПВР. Резултатите следва да бъдат отразени в презентацията.
2. Решаване на казус – вариант № 1 (**около 1 час и 40 минути**)
   * **Основна цел:** Участниците трябва да се научат да използват сайта на Европейската съдебна мрежа, Евролекс и Съда на ЕС
   * Участниците следва да бъдат разделени на групи от по 4-5 човека; всяка група трябва да разполага поне с по един компютър/лаптоп, свързан с интернет
3. Упражнение (**около 10 минути**)
   * Може да бъде пропуснато или дадено за домашна работа, за да остане повече време за разглеждане на казусите
4. Решаване на казус – вариант № 2 (**около 40-45 минути**)
   * Участниците следва да бъдат разделени на групи от по 4-5 човека; всяка група трябва да разполага поне с по един компютър/лаптоп, свързан с интернет
5. Дискусия, отговор на въпросите на участниците (**около 5-20 минути**)

**Модул III: Европейска заповед за разследване (ЕЗР)**

1. Презентация от лектора (**приблизително 20 минути**)
   * Презентацията е част от обучителния пакет, но може да бъде променена съответно
   * Важно е участниците да се запознаят със следните два документа:
     + Компетентни органи, приемани езици, спешни въпроси и обхват на Директивата относно ЕЗР (актуализиран на 7 август 2019 г.) и Указания относно формулярите на ЕЗР
2. Решаване на казус 1 (**приблизително 20 минути**)
   * **Основна цел:** Представяне на Директива 2014/41/ЕС и упражняване как се използва уебсайта на ЕСН
   * Участниците трябва да са разделени на групи от по 5-8 души; всяка група трябва да има поне един компютър/лаптоп с достъп до интернет
3. Решаване на упражнения (**приблизително 15 минути**)
4. Решаване на казус 2 (**приблизително 2 часа**)
   * Участниците трябва да са разделени на 4-6 групи от по 5-8 души; всяка група трябва да има поне един компютър/лаптоп с достъп до интернет
   * Групите трябва предварително да са свалили редактируемия формуляр на ЕЗР от уебсайта на ЕСН
   * След въпроси 1-3 половината групи попълват ЕЗР относно претърсване на жилище, а другата половина – относно изслушване чрез видеоконференция
   * След това групите си разменят формулярите, за да имат различен вид от този, който са попълнили, и след това обсъждат дали формулярите отговарят на изискванията (**приблизително 10 минути**)
5. Обсъждане, отговаряне на въпросите на участниците (**приблизително 5-20 минути**)

**Модул IV: Взаимно признаване I.: Прехвърляне на изпълнението на съдебни решения**

1. Отговор на въвеждащи въпроси (**около 10-15 минути**):
2. Презентация от лектора (**около 15-20 минути**)
   * Презентацията е част от комплекта материали – препоръчваме преди обучението на участниците да бъде изпратен въпросник, с които да се проучи тяхната запознатост с Рамково решение 2008/909/ПВР. Резултатите следва да са включени в презентацията.
3. Решаване на казус 1 (**около 1 час и 40 минути**)
   * **Основна цел:** Да предостави задълбочен анализ на молбите за правна помощ и Конвенцията от 1959 г.; упражнения в попълването на искания за правна помощ
   * Участниците трябва да са разделени на групи от по 4-5 човека; всяка група трябва да разполага с поне един компютър/лаптоп с интернет достъп
4. Упражнения (**около 10 минути**)
5. Решаване на казус 2 (**около 40-45 минути**)
   * Участниците трябва да са разделени на групи от по 4-5 човека; всяка група трябва да разполага с поне един компютър/лаптоп с интернет достъп
6. Дискусия, отговори на въпроси от участниците (**около 5-20 минути**)

**Модул V: Взаимно признаване II: Принцип за взаимно признаване към актове за налагане на мерки за процесуална принуда като алтернатива на предварителното задържане**

1. Решаване на въвеждащия казус (**около 15-20 минути**)
   * **Основна цел:** Да запознае участниците с Рамково решение 2009/829/ПВР на Съвета; практически упражнения за работа с уебсайта на ЕСМ
2. Презентация от лектора (**около 15-20 минути**)
   * Презентацията е част от комплекта материали, но може да бъде допълнително адаптирана
3. Упражнения (**около 15 минути**)
4. Решаване на казус (**около 2 часа**)
   * Участниците трябва да са разделени на групи от по 4-5 човека; всяка група трябва да разполага с поне един компютър/лаптоп с интернет достъп
5. Дискусия, отговори на въпроси от участниците (**около 5-20 минути**)

**Модул VI: Принцип за взаимно признаване към съдебни решения и решения за пробация с оглед на надзора върху пробационните мерки и алтернативните санкции**

1. Презентация от лектора (**около 15-20 минути**)
   * Презентацията е част от комплекта материали, но може да бъде допълнително адаптирана по преценка на обучителя
2. Решаване на казус 1 (**около 1 час и 40 минути**)
   * **Основна цел:** участниците да се научат да използват уебсайтовете на ЕСМ, Eurlex и Съда на ЕС
   * Участниците трябва да са разделени на групи от по 4-5 човека; всяка група трябва да разполага с поне един компютър/лаптоп с интернет достъп
3. Упражнения (около 10 минути)
   * Може да бъдат пропуснати или дадени за домашна работа, за да се отдели повече време за практическите казуси
4. Решаване на казус 2 (**около 40-45 минути**)
   * Участниците трябва да са разделени на групи от по 4-5 човека; всяка група трябва да разполага с поне един компютър/лаптоп с интернет достъп
5. Дискусия, отговори на въпроси от участниците (**около 5-20 минути**)

**Модул VII: Обезпечаване и конфискация**

1. Презентация от лектора (**приблизително 15-20 минути**)
   * Презентацията е част от пакета – Препоръчително е предварително изпращане на въпросник до участниците с акцент върху знанията им за Рамковите решения на Съвета 2003/577/ПВР, 2006/783/ПВР и Регламент (ЕС) 2018/1805. Резултатите следва да бъдат взети предвид при презентацията.
2. Решаване на казус 1 (**приблизително 1 час и 40 минути**)
   * **Основна цел:** Запознаване с уебсайтовете на ЕСН, Eurlex и СЕС
   * Участниците трябва да бъдат разделени на групи от по 4-5 души; всяка група трябва да има поне един компютър/лаптоп с достъп до интернет
3. Решаване на упражненията (**приблизително 10 минути**)
   * Може да бъдат пропуснати или дадени като домашна работа, за да се отдели повече време на казусите
4. Решаване на казус 2 (**приблизително 40-45 минути**)
   * Участниците трябва да бъдат разделени на групи от по 4-5 души; всяка група трябва да има поне един компютър/лаптоп с достъп до интернет
5. Обсъждане, отговори на въпроси на участниците (**приблизително 5-20 минути**)